
+ Părintele Ciprian de la Moţiori şi preoteasa Iuliana 
au primit zilele trecute bucurie mare de la Dumnezeu, 
prin naşterea primului lor băiat, pruncul Pavel. 


Curăţind faţa lui Hristos... 


* La un an de la adormire, Mitropolia Moldovei a 
anunţat că începe împlinirea visului Maicii 
Siluana Vlad: construirea unei mănăstiri 
cu hramul „Sf. Siluan Athonitul”. Sfântul aşeză- 
mânt va include spaţii pentru desfăşurarea activi- 
tăţilor de formare şi consiliere de care beneficiază 
deja numeroase persoane şi pentru care Maica 
Siluana devenise foarte cunoscută și îndrăgită. 
(sursa: basilica.ro) 


+ Săptămâna aceasta au murit doi călugări şi 
alţi doi au fost grav răniţi, alături de mai mulţi 
civili, în urma bombardării mănăstirii Sviato- 
gorsk din zona Doneţk - Ucraina. Mănăstirea 
este de câteva luni loc de scăpare pentru sute de 


Mănăstirea Garedja—Georgia 


refugiaţi din calea războiului. (sursa: orthodoxchristian.com) 


+ Biserica Ortodoxă a Georgiei a reuşit să obţină din partea oficialităților anularea marșului anual LGBT, 
care ar fi trebuit să aibă loc în săptămâna mondială LGBT. De asemenea, mitropolitul Bisericii Ortodoxe din Repu- 
blica Moldova a cerut să se anuleze marșul care ar trebui să aibă loc şi la Chişinău. (sursa: orthodoxchristian.com) 


NE VORBEŞTE PĂRINTELE PROCLU 


De ai zice Doamne Iisuse în timpul zilei, de te vei necăji oricum să-ţi păzeşti mintea, 
dacă ai adormit în împrăştierea minţii, ai pierdut tot. Te asemeni exact cu un cioban 
care a băgat oile în staul, dar n-a închis uşa. Şi dacă te-a furat somnul din Doamne [i- 
suse, Duhul Sfânt nu te lasă, îţi dă înţelepciune şi pe măsură ce zici Doamne Iisuse, îl 
biciuieşte pe diavol şi îl alungă şi îţi dă puteri tari să urăşti păcatul. Poţi să ai toate ispi- 
tele, toate necazurile, oricât de mari, dacă te fură somnul din Doamne Iisuse, atunci 
începi a le birui. 


NE VORBEŞTE 
PARI NEAL 
PARI) E A) 


Numărul 19 (LXXXVII) 


Ce mai e nou, mă întreb? Ce mai e 
nou în lumea asta veche? Numai 
Hristos. 


Toate celelalte s-au învechit şi, din 
cauza înnoirilor frecvente, s-au ros, 
precum o curea veche la o roată. 
Încă un pic, şi cureaua s-ar fi rupt şi 
roata lumii s-ar fi oprit, dar a apărut 
Hristos. 


Ce a apărut pe lume împreună cu 
Hristos ? O logică nouă, o forţă no- 


Maxihna 


Foaie ortodoxă pentru sufleţ 


e 


—) 


uă, orizonturi noi, dar şi noi compe- 
tiții. 


Cât de important e ca totul să se 
reînnoiască de la temelie, tot atât de 
important e ca la temelie totul 
să devină bun -— cu EI şi prin El. 
Pentru că multe din ceea ce oamenii 
numesc nou sunt lipsite de bunăta- 
te. Cu atât mai mult cu atât nici nu 
sunt lucruri noi, ci doar niște lucruri 
vechi cârpite sau vopsite. 


Mântuitorul a coborât din ceruri 


NOUA C 


5 tunie 2022 


Ce a apărut pe lume împreună cu 
Hristos ? O logică nouă, o forţă nouă, ori- 
zonturi noi, dar şi noi competiţii. 


OMPETIȚIE 


e) 


Sf. Nicolae Velimirovici 


pentru a înnoi omul vechi, pentru a- 
l renaşte dinlăuntrul lui, pentru a-l 
transforma în ceva cu totul nou, aşa 
cum a transformat pâinea şi vinul în 
Trupul şi Sângele Său. Pentru ca 
vechea competiţie în a face rău să o 
transforme într-o competiţie în a 
face bine. 


În ce constă noua competiţie? 


Dacă cineva e evlavios şi se dedă 
întru totul rugăciunii, iar tu încerci 
să devii şi mai drept, şi mai corect, 


Sf. Olivia. fecioara din sicilia 
(10 iunie 463) 


Fiică de nobil, sfânta a strălucit cu milostenia şi fapta bună încă din copilărie. 
Când vandalii au invadat pământurile natale, fecioara a rămas neclintită în cre- 
dinţă, întărind pe cei din neamul său. Văzându-i bărbăţia, o parte dintre cuceri- 
tori s-au convertit la credinţa creştină. Insă regele vandalilor a prins-o şi a trimis- 
o în Tunisia ca prizonieră. Acolo a fost dată unor oameni desfrânaţi care să o ne- 
cinstească, însă Olivia a făcut minuni prin rugăciunile ei, aducându-i la credinţă. 
Apoi au trimis-o în pustie, să fie mâncată de fiare, însă acestea veneau şi îi lin- 
geau picioarele. În cele din urmă, păgânii au aruncat-o într-un cazan cu ulei în- 
cins, însă a ieşit şi de acolo nevătămată. Atunci i-au tăiat capul şi mulţi au văzut 


în acea clipă sufletul ei zburând ca un porumbel neprihănit la cer. 


OLIV6 


O PALERIIO 

asta înseamnă noua competiţie. 


Sau dacă cineva e smerit şi blând şi 
făcător de pace, şi curat la suflet, iar 
tu tinzi să-i devii egal sau să-l depă- 
şeşti, oare nu e asta competiţia în 
numele binelui? 


Dacă tu eşti îndurător şi ajuţi, mări- 
nimos şi ierţi, viteaz şi aperi, atunci 
tu participi la această competiţie a 
oamenilor sfinţi. 


Dacă te-ai umplut de dragoste pen- 
tru Hristos şi eşti gata să-l dedici 
viaţa şi eşti gata să mori pentru EI, 
atunci te-ai depăşit pe tine însuţi în 
timp şi spaţiu şi ţi-ai asigurat un loc 
printre apostoli şi mucenici în împă- 
răţia nemuritoare a cerului. 


Dacă prin credinţă, rugăciune şi ur- 
marea celor mai buni creştini vei 
distruge orice rău din interiorul tău 
şi vei spori bunătatea în gânduri, 
simţiri şi fapte, atunci te vei fi depă- 
şit pe tine însuţi şi vei deveni un 
exemplu al omului nou şi un învăţă- 
tor pentru cei aflaţi la început de 
cale. 


Dacă e să numim faptele lui Hristos 
revoluţie, atunci aceasta este cea 
mai remarcabilă revoluţie din 
istoria lumii. Deoarece Conducă- 
torul acestei revoluţii a dorit să-Şi 
verse sângele Său, iar nu un sânge 
străin pentru ideal, adică pentru Îm- 
părăţia Sa. 


Alexandru Macedon, Cezar şi Baia- 
zid, ca şi mulţi alţii, şi-au clădit îm- 
părăţiile pe sânge străin, străduindu 
-se să nu şi-l verse pe al lor. Tot aşa 
încearcă să procedeze şi unii dicta- 
tori contemporani, care, ignorând 
lecţiile istoriei, încearcă să-i întreacă 
pe alţii în a face rău... De aceea îi 
găseşte pe ei răul, de aceea vor fi 
măturaţi din calea care duce omeni- 
rea la Hristos, iar imperiile lor vor fi 
transformate în ruine, ca şi împără- 
ţiile precedente, construite prin te- 
roare. 


Revoluţia lui Hristos a creat cu 
adevărat societatea frăţească: 
frăţia oamenilor noi, pentru care a 
murit Hristos. Ideea frăţiei creştine 
cuprinde şi libertatea, şi egalitatea. 
Revoluţiile acestei lumi au încercat 
să realizeze libertatea (revoluţia 


franceză) şi egalitatea (cea rusă), 
fără succes, iar ideea frăţiei nu a 
ajuns la ordinea zilei. De ce ambele 
revoluţii au desconsiderat ideea fră- 
ţietăţii ca pe o Cenuşăreasă? Pentru 
că ambele revoluţii au fost ateiste. 
Când e negat Dumnezeu, atunci nu 
se mai poate vorbi nici de frăţia între 
oameni. Unde nu este un Tată co- 
mun, nu este nici frăţie. E ridicol să 
spunem oamenilor că suntem fraţi, 
dacă nu avem un tată pentru toţi. 


Iar acolo unde nu este frăţie, e loc 
pentru o continuă ură şi pentru ve- 
chea şi fatala competiţie în a face 
rău. 


Ce e de făcut? Trebuie schimbat lo- 
cul cuvintelor şi pusă fraternitatea 
înaintea libertăţii şi egalităţii. Dar nu 
e uşor să schimbi locul acestor cu- 
vinte. Acesta ar putea deveni scopul 
celei de-a treia revoluţii, care, de 
fapt, a început mult mai de timpuriu 
decât cele două revoluţii europene. 
Și ea continuă şi va continua, având 
ca scop: Tatăl unic în ceruri şi frăţia 
unică a oamenilor de pe pământ, iar 
ca şi competiţie —- una singură: 
competiţia de a face binele. 


Slavă Ție, Doamne, pentru-această noapte 
Somnul meu în unda lunii s-a scăldat, 
În abisul nopţii visu-nmiresmat 
Mi-a cules miresme de naramze coapte 
Slavă Ţie, Doamne, pentru-această noapte. 
A lăsat un înger porţile deschise, 
Cântec fără sunet se-auzea-n sobor, 
Unduiau azurul aripi fără zbor, 


În abisul nopții năzărit în vise 


A lăsat un înger porţile deschise. 


Rugăciuni pentru 
pace 


Nichifor Crainic 


Doamne, dă aievea pacea Ta cerească, 
Care întăreşte din fricoşi profeți, 
Măduva ce-mpinge seva să-nflorească, 
Doamne, dă-mi aievea pacea cea cerească. 
Pacea lumii zace pe vărsări de sânge, 

Și rodeşte bobul viitoarei uri, 

Pacea Ta răsfrânge Raiul în făpturi 
Cel înfrânt e-o jele care frânge, 


Pacea lumii zace pe vărsări de sânge. 

POPIUL POPULAF a 
padurenilor 


Tinutul pădurenilor este aşezat în- 
tre depresiunea Hațegului la sud si 
valea Mureşului la nord. 


Pădurenii sunt consideraţi ca repre- 
zentând cea mai interesantă en- 
clavă etnografică din ţara 
noastră, unică. Această cultură 
populară arhaică, extrem de origi- 
nală şi de diferită față de cea a re- 
giunilor din vecini, se distinge prin 
câteva trăsături principale: ampla- 
sarea aşezărilor pe culme, lipsa 
olăritului şi portul popular specific, 
îndeosebi al femeilor. 


Cămaşa femeilor se distinge 
printr-o anumită notă de trăinicie şi 
masivitate, reflectată atât prin mate- 
rialul din care este confecţionată, 
cât şi în ornamentaţie. Cămăşile, 
mai ales cele vechi, sunt lucrate din 
pânză groasă de cânepă sau bum- 
bac. Ornamentaţia bogată şi com- 
pactă este realizată prin cusături cu 
arnici (fir de bumbac răsucit) negru 
şi roşu, care dau tonalitatea de bază 
a coloritului cămăşii. Apar şi alte 
culori înecate în masa neagră şi ro- 
şie: firele colorate albastru, verde, 
galben se folosesc doar în foarte mi- 
că măsură. Ornamentaţia este dis- 
pusă în trei câmpuri principale: la 
guler, pe piept şi pe mâneci. Motive- 
le sunt exclusiv geometrice. Pe 
piept, de-a lungul gurii cămăşii, 
sunt cusute două fâşii largi de orna- 
mente, compartimentate în pătrate, 
de sus în jos până aproape de talie. 
Gulerul şi pieptul sunt împodobite 
ceva mai puţin decât mânecile la 
care se concentrează cea mai mare 
parte a ornamentaţiei. Aceasta aco- 
peră mâneca de la umâr până la 
bentiţă, care se continuă cu fodorul 
(manşetă încreţită) terminat 
cu „ciptă” (dantelă). Ornamentaţia 
mânecii pare la prima vedere o su- 
prafaţă uniform cusută de culoare 
neagră sau roşie, dar, privită cu 
atenţie, apare ca o concentrare foar- 
te ordonată şi migălos lucrată de 
nenumărate motive. Ele sunt aşa de 
îndesate încât e greu să le distingi 
separat de la distanță. Ornamentele 
sunt lucrate într-un fel de cusătură 
buclată care accentuează aspectul 
de „tablă” al mânecii. 


Poalele cămășii sunt lungi până la 
gleznă şi au ca principală ornamen- 
taţie „cheile” care prind foile de 
pânză una de alta şi uneori sunt îm- 
podobite cu cusături dispuse verti- 
cal. La poale apare deseori zig-zagul 
colţurat, cusut cu arnici şi „ciptă” 
prinsă de margine. 


Peste poale se îmbracă două că- 
trinţe negre fără ornamentaţie. 
Marginea opregelor are colţuri de 
dantelă sau ciucuri împletiţi. Opre- 
gul din spate este mai lung (cât poa- 
lele) şi mai larg iar cel din față mai 
scurt cu patru-cinci centimetri. 


Fără îndoială că felul în care îşi în- 
cing şi împodobesc mijlocul pădu- 
rencele este unul din cele mai com- 
plicate şi interesante din ţara noas- 
tră şi nu numai. „Brâul împletit 
cu bâte” este din lână şi are o lăţi- 
me de 12 centimetri. Denumirea 
provine de la tehnica confecţionării, 
practicată doar în această parte a 
ţării, unde în loc de iţe se folosesc 
niste beţigaşe. Un alt aspect intere- 
sant, cu specific local, sunt podoabe- 
le din metal, purtate de pădureancă 
şi meşteşugul confecţionării acesto- 
ra. Pădureanca își încinge mijlocul 
şi şoldurile cu lanţuri - denumite 
„zale”. De unele lanţuri sunt prinse 


câte un şir de chei sau inele de ara- 
mă. Peste brâul în bâte pădureanca 
se încinge cu „balţii”, o cingătoare 
construită din sute de ţinte din cosi- 
tor.Urmează, peste talie şi şolduri, 
lanţurile (5-6 rînduri) confecţionate 
din sârmă de aramă. Confecţiona- 
rea acestor podoabe constituie o 
preocupare obişnuită a bărbaţilor 
pădureni, aproape fiecare cap de 
familie fiind un iscusit meşter al 
metalelor. 


Pieptarul este la fel de bogat orna- 
mentat ca şi cămaşa, este deschis în 
faţă şi are marginile tivite cu blană 
neagră de miel. Intreaga suprafaţă 
este acoperită cu cusături de lânică 
şi mătase roşie, violetă şi puţin al- 
bastru. Motivele ornamentale sunt 
stilizări florale. Pe spatele pieptaru- 
lui rămâne o mică suprafaţă de piele 
albă neornată, având forma unui X. 


Cămaşa pădurenilor se caracte- 
rizează prin guler înalt şi drept, mâ- 
neci cu manşete late şi mai ales prin 
lungime: ajunge până peste ge- 
nunchi. Ornamentele sunt dispuse 
sub formă de bandă cusută compact 
cu „aţă albă" (bumbăcel) cu motive 
geometrice. Izmenele sunt largi, 
simple şi foarte rar împodobite cu 
cheiţe albe între foi. 


Pieptarul se poartă numai la lucru şi 
nu are ornamente. Peste cămașă se 
poartă „laibăr” de forma unei veste 
deschisă în față şi scurtă până în 
talie, având ca ornamentaţie aplica- 
ţii de postav sau şiret roşu şi verde 
pe margini, ca tiv. 


Cureaua este lată de 20 de centi- 
metri, din piele groasă împodobită 
cu ţinte de alamă şi se încheie în 
faţă cu trei limbi cu catarame. Pe 
toată lungimea curelei se întinde un 
fel de manşetă care are coli tăiaţi pe 
margine. 


Având aceste caracteristici aparte, 
portul pădurenilor este atât de dife- 
rit, încât în nici una din regiunile 
învecinate, şi cu atât mai mult în 
restul ţării, nu găsim ceva asemănă- 
tor. 


M.D. 

Interviul săptămânii 


IR 


Săptămâna trecută am primit cu 
bucurie vestea că Matei, unul din- 
tre copiii din obştea noastră, a deve- 
nit campion naţional la judo, la ca- 
tegoria lui de vârstă. Mai deosebit 
este faptul că băiatul, unul dintre 
copiii Suzanei, mama gemenilor, 
cum 0 ştim noi, a ajuns campion 
depăşindu-şi deficienţele cu care s-a 
născut (la o mână şi la un picior). 
Cum îşi trăieşte copilul acesta firesc 
viaţa, care părea pecetluită la naşte- 
re cu multă suferință şi neputinţe? 
Iată ce am dorit să aflăm de la Su- 
zana. 


Câţi ani are campionul tău şi de cât 
timp face judo? 


Matei are 8 ani şi 6 luni. În septem- 
brie împlineşte 2 ani de când merge 
la judo. 


Dumnezeu. 
Cel care plineşte 


orice lipsă 


Matei s-a născut cu nişte probleme 
la picior şi la mână, iar azi e campi- 
on la judo. L-ai încurajat să practice 
sport sau a fost dorinţa lui? 


Deoarece la şcoala unde era Matei 
acum doi ani nu se făcea sport, i-am 
înscris pe toţi la judo, deoarece con- 
sider sportul ca fiind absolut necesar 
pentru sănătatea minţii şi a corpului. 


Campionul tău mai are 4 fraţi. Te-ai 
purtat diferit cu el? A avut nevoie de 
mai multă atenție? Cum se acomo- 
dează la şcoală, în public? 


La început toţi copiii sunt curioşi să 
vadă ce are Matei, dar după ce îl cu- 
nosc, cred că se obişnuiesc cu el, iar 
Matei reuşeşte să se integreze foarte 
bine oriunde merge. Deşi odată cu 
creşterea lui cresc şi complexele lui. 
Dar noi tot timpul l-am iubit şi nu 
am considerat deficienţa lui ca fiind 
un subiect tabu. I-am arătat mereu 
că sunt şi alţii cu probleme asemănă- 
toare şi l-am sprijinit ori de câte ori a 
avut nevoie. 


Pentru orice părinte, greul pe care îl 
are copilul său e mai greu de purtat 
de el, decât de către copil. A fi mama 
lui Matei e o cruce în plus? 


Deloc. Matei e un copil foarte harnic 
şi săritor. Se descurcă foarte bine în 
tot ceea ce îşi propune să facă. 


Iată că Dumnezeu le vădeşte pe cele 
slabe a fi puternice, iar copii ca Ma- 
tei sunt o lecţie pentru noi toţi. Te 
rog spune un gând mamelor care 
duc acest greu sau celor care se tem 
să fie mame. 


Pentru mine copiii mei sunt motivul 
pentru a lupta, pentru a deveni mai 
bună. Eu i-am primit şi am fost me- 
reu sigură că dacă Dumnezeu mi i-a 
dat, mă va ajuta în toate cele care vin 
ulterior. Nu mă întreb niciodată de 
ce sunt lucrurile aşa, ci mă străduiesc 
să fac tot ce ţine de mine pentru a fi 
mai bine. Restul le las în grija lui 
Dumnezeu. 


Îţi mulțumim! 


Patericul 
ne invaţă 


Zis-a un părinte oarecare: 


— Ceara de nu se va înfierbânta în foc, să se moaie, nu se va putea tipări pece- 
tea ce vei pune peste dânsa. Așa şi omul, de nu va fi muiat de fierbinţeala focu- 
lui scârbelor, bolilor, ostenelilor, suferințelor şi a ispitelor, nu se poate tipări 
într-însul pecetea Sfântului Duh. Că pentru aceasta zice Domnul Sfântului 
Apostol Pavel: ajungă-ți darul Meu, că puterea Mea întru neputinţe se săvâr- 
şeşte. Aşa şi tu, fiule, după putinţa ta, rabdă pentru Domnul cu mulţumi- 
re scârbele, necazurile, chinurile, bolile şi ispitele ce-ti vor veni după 
voia lui Dumnezeu pentru folosul tău; că numai prin răbdarea scârbelor cu 
mulţumire va intra omul în Împărăţia lui Dumnezeu. 

Chipuri luminoase 


Sfântul Cuvios Daniil a fost unul 
din marii duhovnici athoniţi ai seco- 
lului trecut. Înzestrat cu o neobişnu- 
ită inteligenţă şi dorinţă de a învăţa, 
dar şi cu înţelepciune, părintele Da- 
niel s-a aplecat mult asupra studiu- 
lui cărţilor Sfinţilor Părinţi şi a cules 
din ele florile cele duhovniceşti ale 
Duhului. 


Cuviosul Daniil s-a născut în Asia 
Mică în anul 1846, fiind cel mai mic 
dintre copiii unei familii creştine 
numeroase. Având în suflet dorinţa 
arzătoare pentru viaţa monahală, de 
la o vârstă tânără (19 ani), l-a întâl- 
nit pe viitorul Cuvios Arsenie din 
Paros, cel care i-a recomandat să 
meargă şi să se închinovieze în ob- 
ştea Mănăstirii Sfântului Panteli- 
mon din Athos, fiind tuns în mona- 
hism în 1866. 


În 1875, Sfântul Cuvios Daniil a în- 
temeiat în Katunakia chilia numită 
astăzi "a Danieleilor”. La ridicarea 
acestei chilii şi-a adus aportul - ma- 
terial şi spiritual - şi Sfântul Nec- 
tarie din Eghina, care avea să de- 
vină unul din prietenii apropiaţi ai 
Sfântul Cuvios Daniil Katunakiotul 
şi ai micii comunităţi întemeiate de 
acesta. 


S-au păstrat numeroase scrisori tri- 
mise de părintele Daniel Sfântului 
Nectarie, pline de învățături duhov- 
niceşti. Sfântul Nectarie l-a rugat de 
asemenea pe Cuviosul Daniil să scrie 
epistole duhovniceşti pentru a le 


întări în lupta duhov- 
nicească pe maicile 
din cadrul comunită- 
ţii monahale înteme- 
iate de acesta în 
Eghina. 


Într-una din epistole, 
bătrânul Daniel se adresa astfel că- 
lugăritelor: "Când o soră cufundată 
în rugăciune este cuprinsă de dure- 
re şi-i vin lacrimi din belşug, să fie 
foarte atentă ca să nu-i dea 
dracul slavei deşarte gândul 
că ea practică virtutea, ci să o 
roage pe Împărăteasa, Maica lui 
Dumnezeu, să-i dea smerenia cu- 
noaşterii de sine. Căci durerea este 
datoria celor ce se pocăiesc. Dacă în 
timpul rugăciunii simte un parfum 
sau vede o lumină, sau un înger, să 
nu cumva să fie atrasă de asemenea 
contemplaţii!" 


Bătrânul Daniil Katunakiotul a fost 
împodobit din belşug de Dumnezeu 
cu harisma deosebirii duhuri- 
lor, a adevărului de înşelare. 
Sfântul a ajutat pe mulţi oameni 
căzuţi în înşelare să poată vedea 
adevărul. Asemenea Prorocului Da- 
niel, părintele avea cu adevărat "un 
duh înalt, o ştiinţă şi o pricepere de 
a tâlcui visele, de a dezlega lucrurile 
greu de înţeles şi de a descoperi tai- 
nele ..." (Daniel 5,12). 

Printre cei salvaţi de la înşelare de 
către Sfântul Daniil Katunakiotul se 
numără un profesor din insula 
Kerkyra, care credea că are o strânsă 
legătură cu Sfântul Spiridon. Acest 
om se întemeia pe un amestec între 
creştinism şi spiritism, astfel încât 
ajunsese să creadă că Sf. Spiridon 
lucrează minuni prin el. 


Diavolul i se arăta în chipul Sfântu- 
lui Spiridon spunându-i să ţină o 

luminare aprinsă în mână în timpul 
rugăciunii şi să nu o stingă, ci să 
îndure cu răbdare durerea, chiar 
dacă aceasta ajungea să-i ardă pie- 
lea, pentru că aşa va simţi şi el ceva 
din suferinţa mucenicilor. De ase- 
menea i-a spus să nu mai primească 
Sfânta Împărtăşanie în biserică, ci să 
guste din ceea ce se scurge din mâna 
sa care arde pentru că are aceeaşi 
valoare cu Impărtăşania. 


Dar profesorul a căzut în acelaşi 
timp într-o stare de deznădejde 
cumplită. Atunci i-a cerut unei alte 
persoane să îl ajute. Acesta l-a în- 
dreptat către Katunakia unde Sfân- 
tul Cuvios Daniil Katunakiotul i-a 
arătat cum minunile dumnezeieşti 
diferă de cele ale diavolului. Prin 
rugăciune, Sfântul Cuvios Daniil 
Katunakiotul l-a eliberat pe profesor 
de posesia demonică. 


Vreme de zece ani Sfântul Daniil a 
suferit o severă criză de nefrită, iar 
odată a fost ţinut la pat pentru câte- 
va săptămâni. Insă Părintele avea 
credinţă puternică în Maica Domnu- 
lui şi s-a rugat ei. În ziua în care mă- 
năstirea prăznuia Cinstitul Brâu al 
Maicii Domnului (31 august), părin- 
tele Daniel a fost vindecat deplin şi 
definitiv de această boală. 


Amintim un cuvânt de învăţătură pe 
care Sfântul Daniil Katunakiotul îl 
spunea deseori ucenicilor şi tuturor 
celor care veneau să-i ceară sfat: 


"Diavolul nu se bucură nicicând 
mai mult decât atunci când stă de 
vorbă cu omul care-şi cultivă pro- 
pria sa mândrie, fie acesta teolog, 
erudit sau mare ascet. Dimpotrivă, 
se teme de omul smerit şi ascultă- 

tor . 


1.G. 


MaxiMina 19/2022 


Lecţia istoriei 


Dacă primul război mondial a în- 
semnat prima fază de demonizare a 
lumii în general, putem spune că a 
fost şi prima fază de sfințire a ei. 
Unde s-a înmulțit păcatul, prisoseş- 
te harul, spune Sf. Apostol Pavel. O 
parte a lumii, care nu-L avea pe Hris- 
tos în suflet, sau Îl avea doar puţin, L 
-a pierdut în acest moment, demoni- 
zându-se, dar cealaltă parte a lumii s 
-a repliat. 


De aceea s-a spus că începutul seco- 
lului XX a însemnat noua eră patris- 
tică. Acum au apărut noi sfinţi mo- 
derni, marii părinţi ai veacului XX. 
Acest secol a fost şi veacul în care se 
redescoperă icoana, adevărata icoa- 
nă, care aproape se pierduse. Se re- 
descoperă marii sfinţi părinţi, se re- 
descoperă Ortodoxia. Acum apar 
mari părinţi, la fel de mari ca 
cei din primele veacuri, aşa cum 
nu a mai fost timp de sute de ani. 


Pe crucea din stânga a secolului XX 
se află lumea demonizată, iar pe cea 
din dreapta este lumea care, din sta- 
rea de tâlhar, se mântuiește, vine la 
Hristos, Il descoperă. De pe crucea 
primului război mondial s-a întors 
lumea, de pe crucea celui de-al doilea 
război mondial (care l-a şi întrecut), 
de pe crucea războiului rece, de pe 
crucea comunismului şi fascismului. 
Căci cruci au fost toate acestea, prin 
morţii şi chinuiţii pe care i-au lăsat 
în urmă, şi nu în primul rând prin 
dezastrul material. Dezastrul spiritu- 
al a fost negrăit mai mare în acest 
veac. S-a întâmplat atunci o uriaşă 
pierdere sufletească. Iar după al doi- 
lea război mondial, oamenii au înce- 
put să trăiască cu totul altfel decât 
până atunci. Şi-au permis să gân- 
dească cu totul altfel decât au gândit 
părinţii şi bunicii lor, în mintea căro- 
ra nici nu ar fi mijit astfel de gânduri. 


Fiecare cruce înseamnă ruperea unei 
bariere sufleteşti, a unei cenzuri pe 
care lumea şi-o aşezase şi care a fost 
veacuri întregi ca zidurile unei cetăţi 
pentru sufletul omului. Iar sufletul Il 
are în miezul său pe Hristos, centrul 
vieţii noastre. Europa era încă de 
coloratură creştină, dar zidul cenzu- 
rii şi puterii duhovniceşti este spart 
cu fiecare etapă tot mai mult. 


Și care este capătul acestor stări 
de demonizare: când veţi vedea 
urâciunea pustiirii ce s-a zis prin 
Daniel proorocul, stând în locul cel 
sfânt — adică în inimă, unde trebuie 
să stea Hristos - atunci cei din Iude- 
ea să fugă în munți, zice Sf. Ap. Ma- 
tei. Atunci să ştim că a venit sfârşi- 
tul! Pentru aceasta s-au dat toa- 
te războaiele veacului XX, care 
au fost în primul rând duhovni- 
cești: pentru ca urâciunea pus- 
tiirii să ajungă în locul lui Hris- 
tos din inima oamenilor. 


Petre "Ţuţea, întrebat fiind despre 
grozăviile prin care a trecut în închi- 
soare, spunea că nu vrea să dea pe 
faţă ce au putut să facă nişte români 
altor români. Insă pietrele strigă! 
Trebuiau date pe faţă toate grozăviile 
întâmplate. Deşi artizanii demoniză- 
rii comuniste din veacul XX nu au 
plătit pentru ce au adus asupra a mi- 
lioane şi milioane de oameni. Ei au 
ştiut să acopere toată lucrarea lor 
demonică, prin care s-a urmărit ru- 
perea coloanei vertebrale a fiecărui 
neam. 


În fiecare război al veacului XX s-a 
ascuns germenele următoarei demo- 
nizări. Până şi în aşa-zisa libertate a 
Occidentului sta la pândă germenele 
consumismului şi globalismului, care 
acum a pătruns în toată lumea, reu- 
şind în bună măsură să-L înlăture pe 
Hristos din inima creştinilor. Din 

istoria poporului evreu ar fi trebuit 
să învăţăm ce se întâmplă cu un 
neam care se pune împotriva lui 
Hristos. Ei au fost cei care au strigat: 
sângele Lui asupra noastră! Pentru 
acest cuvânt spus acum 2000 de ani 
au tras de atunci încoace ca neam. 


Pe de altă parte, în tot timpul războ- 
iului rece, deşi nu s-a luptat pe faţă, a 
fost o tensiune teribilă între ţări şi 
între oameni, care ne-a afectat pe 
toţi. Noi nici măcar nu ne-am dat 
seama de această luptă ascunsă din 
inima noastră. lar această tensiune 
s-a concretizat printr-o groaznică 
ameninţare a dispariţiei omului de 
pe pământ, pentru că fiecare stat din 
războiul rece îl ameninţa pe celălalt 
cu bomba nucleară. Oamenii au 
ajuns să trăiască sub continua ame- 
ninţare a dispariţiei totale, ceea ce nu 
se mai întâmplase până atunci. 


Această stare de continuă groa- 
ză că dispărem, nu eu şi familia mea, 
nu eu şi neamul meu, ci întreg pă- 
mântul, este o stare care provoacă 
demonizare! O nebunie care a cu- 
prins minţile şi sufletele oamenilor! 
Demonizarea pe fondul amenințării 
nucleare s-a produs din cauză că oa- 
menii nu au mai avut dreptarul care 
să-i ţină cu mintea întreagă, adică pe 
Hristos. 


Iar urmarea acestor demonizări o 
resimţim cu putere azi, printr-o ex- 
plozie nemaiîntâlnită a patimi- 
lor. Acum nu mai sunt torţionari, 
dar trăim în adevărate lagăre de con- 
centrare, căci oraşele şi camerele 
noastre sunt adevărate celule şi puş- 
cării din cauza acestor patimi. Aceas- 
ta este ultima fază de demonizare! 


(Va urma) 


MaxiMina 19/2022 


Cuvinte de întărire 


PRIVIRI 


„Privegherea, rugăciunea şi răbdarea necazurilor ce 
vin asupra noastră aduc inimii zdrobirea neprimejdi- 
oasă şi folositoare.” (Sf. Nil Ascetul) 


Ne spun Sfinţii Părinţi că privegherea de noapte apro- 
pie rugătorul de Dumnezeu, îi înnoieşte mintea şi 
îl eliberează de omul cel vechi. Este o osteneală mai 
mare decât însuşi postul, iar împreună cu postul, 
privegherea devine luminătoare a minţii şi a inimii. 
Devine prilej de curăţire a sufletului şi de statornicire 
în rugăciune, o luptă întru răbdare şi trezvie. Darurile 
cereşti nu vor întârzia a se revărsa peste sufletul acelui 
rugător, care devine bine plăcut lui Dumnezeu, ridicân- 
du-i-se vălul întunericului şi primind Duh Sfânt. 


„Privegherea este potolirea aprinderii trupeşti, izbăvi- 
re de visuri întinate, ochi umezit, inimă înmuiată, 
strajă în faţa gândurilor rele, cuptor de mistuire a 
mâncărilor, îmblânzirea patimilor, pedepsirea limbii, 
alungarea nălucirilor. [...] Ochiul veghetor curăţă 
mintea, iar somnul mult împietreşte sufletul”, ne spu- 


ne despre priveghere, printre multe altele, Sfântul 
Ioan Scărarul. 


Iată de ce ne ajută privegherea, adică nedormirea de 
noapte: pentru că trupul pierde din vigoare şi domo- 
leşte poftele, iar mintea devine mai atentă la ru- 
găciune, slăbind duhurile răutăţii şi atenuând războa- 
iele. 


Însuşi Mântuitorul Hristos, după înmulţirea pâinilor 
„dând drumul mulțimilor, S-a suit în munte, ca să se 
roage singur. Şi făcându-se seară, era singur aco- 
lo" (Matei 14,23). A făcut de mai multe ori acest lucru, 
după cum bine se ştie, şi ne îndeamnă şi pe noi: 
„Privegheaţi şi vă rugaţi, ca să nu intraţi în ispi- 
tă.” (Matei 26,41) 


Doar câteva cuvinte despre o temă extrem de bogată în 
cadrul practicilor creştin-ortodoxe. 


P.N. 


Nu mai ştiu de cum te ştiu 
Legănat de duhul viu, 
În sfială şi-ascultare 
Ca un mac între cicoare, 


Nu mai ştiu ce e femeia 
Care capul îl ridică, 
Chinuindu-se plăpânda 
Între gânduri şi ispite, 


Nu mai ştiu ce e femeia 
Care vrea sa spună multe, 


Nu mal Știu... 


Andrei-Anania 


Să se lupte, să asude 
Prăbuşind o lume veche, 


Nu mai ştiu ce e femeia, 
Amazoană sau Marie? 
Între spadă şi ciocane, 

Rană sau o alifie? 


Doamne Sfinte, adă mame 
Care ştiu să spună ruga 
Ce preface dintr-un pântec 
Cosmosul şi galaxia. 


